
Jasminum fruticans L. és una espécie freqüent a la Mediterrània occidental. Tot i 
això, l'única cita a les Illes Balears fins a la data és la de Llorenç Garcias i Font 
(1917), a Artà (Mallorca). Sols part de la bibliografia existent es fa ressó d'aquesta 
cita, i el tractament que en fan és la d'un tàxon naturalitzat. Recentment s'han 
localitzat varis centenars més de peus de l'espècie aprop de la indicació de Garcias, 
que havien passat desapercebuts fins a la data. Aquesta troballa posa en seriós dubte 
l'estat naturalitzat de J. fruticans a Mallorca. S'indiquen algunes implicacions 
relacionades amb la biologia de l'espècie i amb l'estat de la població, essencials per 
a la seva correcta gestió i conservació. 

ON THE PRESENCE OF JASMINUM FRUTICANS L. (OLEACEAE) IN THE 
BALEARIC ISLANDS. Jasminum fruticans L. is a widespread species in the 
Western Mediterranean. However, there is a single citation of the species in the 
Balearic Islands, that of Lloreng Garcias i Font (1917), in Artà (Majorca). This 
citation is only included in part of the bibliography dealing with the region, and 
considered a naturalized taxon. Recently, a few hundreds of plants of the species 
have been found close to Garcia's indication, unnoticed to the date. This finding 
seriously questions the naturalized status of J. fruticans in Majorca. Some important 
traits of the species biology and the population status are stated, thus are essential for 
conservation and management purposes. 

geográfic entre aquestes i la resta de 
poblacions és també un  aillament 


A les Illes Balears, varis són els casos reproductiu (total o parcial), llavors podrien 
d'espècies que presenten una àmplia ser poblacions divergents i potencials punts 
distribució a la Mediterrània occidental d’especiacid per vicarianga (Favarger i 
però que a l'arxipèlag es troben únicament  Contandriopoulos, 1961). Aquestes 
a punts molt concrets. Si l'aillament poblacions aillades i que en general solen 

presentar menor diversitat genética i major 
estrés que les poblacions més grans o no 
tant aillades, presenten també major 
diferenciació genética (Thompson, 1999; 
Eckert et al., 2008). 

A Eivissa s'ha indicat Rhamnus 
alaternus L. a vàries localitats (Pau, 1900; 
Kuhbier, 1978), peró sols s'ha pogut 
retrobar a es Vedrà, on sembla que pot 
haver desaparegut o haver-se fet 
extremadament rar per l'efecte de les cabres 
(N. Torres, com. pers.) espècie que 
abundant a les Gimnèsies i a tota la 
Mediterrània occidental. Nerium oleander 
L., nativa del Mediterrani i que apareix a 
cursos d'aigua del S i E de la Península 
Ibèrica, a les Illes Balears sols es troba a 
alguns torrents del nord d'Eivissa (Barceló, 
1879-81; Knoche, 1922; Ortiz i Arista, en 
revisió). A Menorca es troben les dues 
üniques poblacions de Pinus pinaster Aiton 
de les Illes Balears (Fraga, 1996; Gil et al., 
2002; Fraga et al., 2004), un pi que sol 
créixer a sòls silícics o descalcificats de la 
Mediterrània occidental. A Mallorca es 
coneix una única població d' Helianthemum 
marifolium subsp. origanifolium (Lam.) G. 
López, tàxon present també a Eivissa i 
Formentera (Alomar et al., 1997), així com 
a moltes regions de la  Mediterrània 
occidental (López González, 1993). 

També es  poden  trobar casos 
d'espécies amb poblacions tan puntuals, 
críptiques o de difícil accés que han passat 
desapercebudes durant segles. Sembla ser el 
cas de Cotoneaster gr. tomentosus (Aiton) 
Lindl, trobat al Puig Major al 2002 i 
posteriorment a la Serra dels Teixos (Sáez 
et al., 2006; Guàrdia i Sáez, 2007; Sáez, 
2008), sense haver estat detectat pels 
botànics i naturalistes que han explorat 
Mallorca fins a la data. L'espécie viu a 
zones muntanyoses del centre i sud 
d'Europa, existint a la Península Ibérica als 
Pirineus i Prepirineus i a diverses zones 


muntanyoses de la zona est peninsular, 
entre d'altres regions (Blanca, 1998; 
Andrés et al., 2006). 

Així doncs, degut a la singularitat que 
presenten les poblacions aillades i puntuals 
(tot i no ser d'espécies endémiques), se 
n'ha de tenir un especial esment a l'hora de 
gestionar la flora i el territori (p.e., Laguna 
et al., 1998; Henle et al., 2004; Ouborg et 
al., 2006). Per aixó, les poblacions aillades 
d'alguns dels esmentats tàxons es troben 
incloses en el catàleg balear d'espécies 
protegides (CAIB, 2005; CAIB, 2008). 

Per altra banda, poblacions tan 
puntuals podrien correspondre en alguns 
casos a espécies naturalitzades, escapades 
del conreu controlat. Si més no, de les 
espécies esmentades anteriorment amb 
poblacions relictes a l'arxipèlag balear, 
d'algunes hi pot haver dubtes de la seva 
espontaneitat. Almenys a la península 
Ibèrica, pot ser complicat destriar quines 
poblacions de Pinus pinaster són naturals i 
quines sembrades (Franco, 1986). Nerium 
oleander és amplament cultivat a nivell 
mundial, i probablement es troba 
naturalitzat a moltes regions de la península 
Ibérica (Ortiz i Arista, en revisió). Moltes 
espécies del génere Cotoneaster Medik., 
entre elles C. tomentosus, s'utilitzen 
freqüentment en jardineria i algunes es 
troben naturalitzades (Fryer i Hylmó, 1995; 
Blanca, 1998; Herrero-Borgofión, 2003; 
Bolos et al., 2005). 

A Mallorca, una de les cites que de 
forma general s'ha considerat una espécie 
naturalitzada, més que considerar-se un cas 
de població relicta similar al de 
Cotoneaster gr. tomentosus, és la troballa 
de Jasminum fruticans L. a Arta. La 
primera cita a les Illes Balears (i única, ja 
que les altres existents corresponen a la 
mateixa localitat) és de Lloreng Garcias i 
Font, indicant “6-V-15. Nova per 
Mallorca; a unes penyes dins el regueró de 

Ca'n Cap Blanc a sa Alcaria [sic] Vella. 
Raríssima” (Garcias, 1917). A l'herbari 
personal de Garcias (PH-GARC), dipositat 
a la Societat d'História Natural de Balears 
(Molins et al., 2007), apareixen fins a 10 
plecs de l'espècie, dels que s'extreuen 
almenys 5 anys de recollecció diferents 
(Taula 1). A les etiquetes dels primers 
plecs, de 1915, 1916 i 1921, l'autor indica 
que és novetat per Mallorca i l'única 
localitat on es troba. El plec de 1915 
correspon a la cita publicada per l'autor 
(Garcias, 1917). El darrer plec és de 1972, 
un dels darrers anys en actiu de Garcias 
(Molins et al., 2007). 

Els gessamins (Jasminum L., Oleaceae) 
són espècies generalment llenyoses o 
enfiladisses que s'han utilitzat des de temps 
enrere com a plantes ornamentals i per 
l'extracció d'olis essencials. Es coneixen 
entre 200 (Bolòs i Vigo, 1995, Sànchez de 
Lorenzo, 2000) i 450 (López González, 
2006) espècies, procedents principalment 
de les zones tropicals del Vell Món. Tot i 
això, J. fruticans és d'origen mediterrani 
(p.e. Quézel i Santa, 1963, Sànchez de 


Lorenzo, 2000, López Gonzàlez, 2006), es 
considera un relicte de la vegetació tropical 
del Terciari, i l'única espècie autòctona del 
gènere a la Mediterrània occidental 
(Thompson, 2005). Apareix a pràcticament 
tota la Mediterrània occidental (sud de 
França, quasi tota la península Ibèrica i el 
nord d'Àfrica), així com al NE d'Itàlia i a 
diverses regions de la Mediterrània oriental 
i Àsia occidental (Quézel i Santa, 1963, 
Feinbrun-Dothan, 1978, Pignatti, 1982, 
Galiano, 1987, Bolòs i Vigo, 1995, Green, 
1997). Pel que fa als Paisos Catalans, a 
Catalunya i València J. fruticans és 
relativament freqüent; mentre que a les Illes 
Balears s'indica a l'ánica localitat citada 
per Garcias (a la quadrícula ED29), la cita 
s'atribueix a Lleonard Llorens, es considera 
extremadament rara, i es posa en dubte la 
seva espontaneitat (Bolós i Vigo, 1995; 
Bolos et al., 2001). 

A les Illes Balears, Barceló (1879-81) 
cità diverses espécies de Jasminum L. 
cultivades als jardins, sense fer esment, 
peró, a J. fruticans. Altres autors clàssics 
que exploraren les Illes Balears (p.e. 








Tàxon Localitat Municipi Any Plecs — Indicacions a l'etiqueta 

DAS Atalaia Freda (S) a x Localitat ánica. Nova a 

a Cat l'Alqueria Vella M dis i Mallorca. 

J. fruticans Talaia Freda Artà 1916 1 Nova a Mallorca 

J. fruticans Talaia Freda Artà 1921 1 Nova a Mallorca 

J. fruticans Alqueria Vella Artà 1952 2 ESE o Denys eH 

reguerons o barrancs 

J. fruticans Alqueria Vella Artà 1952 2 - 
; Atalaia Freda (S) a s 

J. fruticans l'Alqueria Vella Artà 1972 1 - 

J. fruticans Alqueria Vella Artà - 1 - 

J. fruticans Alqueria Vella Artà - 1 - 





Taula 1. Dades referents als plecs de Jasminum fruticans presents a l'herbari PH-GARC, extretes de 
la base de dades digital (Molins et al., 2007). Localitat i indicacions segons l'autor, transcrites de 


l'etiqueta del plec. 


Table 1. Data refering Jasminum fruticans sheets in the herbarium PH-GARC, extracted from the 
digital database (Molins et al., 2007). Localities and indications transcribed from the author's 


labeling in the sheet. 

Cambéssedes, 1827; Marès i Vigineix, 
1880; Willkomm, 1876; Burnat i Barbey, 
1882; Knoche, 1923) ni tan sols citen el 
genere a les seves obres. Lucie Chodat 
(1924) no fa referéncia a la troballa de J. 
fruticans de Garcias, tot i que sí es fa ressò 
de diverses troballes d'aquest autor. 
Tampoc sembla fer-ne referéncia Sennen 
(vegi's la bibliografia d'aquest autor), amb 
qui Garcias col-labora eventualment 
(Molins et al., 2007). 

Posteriorment, de la resta d'obres 
floristiques,  corológiques i  fitoso- 
ciológiques que inclouen les Illes Balears 
publicades fins a la data, algunes només fan 
referència a la cita de Garcias, com Bonafè 
(1979, transcrivint textualment la cita). 
Altres sols contemplen — l'existència 
d'espècies de Jasminum a Balears com a 
cultivades, incloent també J. fruticans 
segurament a rel de la cita de Garcias (Pla 
et al., 1992; Gil i Llorens, 1999; Sáez et al., 
2003). Finalment, la majoria dels treballs i 
bases de dades (p.e. Bolòs i Molinier, 1958, 
Bolòs et al., 1970, Duvigneaud, 1979, 
Bolòs, 1996; Sáez i Rosselló, 2001, 
Castroviejo, 2006, Font, 2009a) alguns amb 
clares referències a la península de Llevant 
(Rivas-Martínez et al., 1992; Tébar, 1992; 
Tébar i Llorens, 1995), no fan referéncia a 
la presencia de l'espécie a les Illes Balears, 
o expressament indiquen la seva absència 
(López González, 2006). 

Cal esmentar, per una banda, que 
Llorens et al. (2007) indiquen l'espècie 
com a diagnòstica dels alzinars xèrics i de 
les bosquines esclerofil-les sense fer 
esment, però, a la seva presència a cap 
localitat concreta de Mallorca. Per altra 
banda, Bolòs sí que recull la cita de la 
presència de l'espècie a Artà (Bolòs i Vigo, 
1995, Bolòs et al., 2001, 2005) però no la 
recull a l'inventari florístic fet de la mateixa 
quadrícula on la indica (Bolòs, 1996: 246, 
inventari 6755, UTM ED29). 


D'aquesta manera, el tractament que 
fan les esmentades obres de la presència de 
J. fruticans a Balears mostra que, de forma 
general, es considera la cita de Garcias 
(1917) com un cas d'espècie naturalitzada, 
influenciat potser per ser l'única cita de 
l'espècie a Balears, per conèixer-se 
originalment sols la localitat indicada per 
l'autor, o fins i tot pel caire cultivat de 
moltes espècies de gessamins, indicant-se 
explícitament que la seva autoctonia a les 
Illes Balears és més que dubtosa (Bolòs i 
Vigo, 1995; Sáez et al., 2003, Font, 20090). 
Per altra banda, no s'inclou als catàlegs 
d'espècies al-lòctones o naturalitzades a 
nivell d'Espanya (Sanz et al., 2004), ni a les 
Illes Balears (Moragues i Rita, 2005). 

A l'any 2003 es localitzaren varis 
centenars de peus de J. fruticans a Artà. Les 
plantes es troben a la possessió de 
s'Alqueria Vella de Dalt, finca pública 
inclosa actualment al Parc Natural de la 
Península de Llevant. Així doncs, els 
objectius d'aquest treball són: 

(i) caracteritzar la presència de 
l'espècie a la zona, determinant l'àrea 
d'ocupació total, indicant l'hàbitat que 
ocupa i les espècies amb que apareix, 

(11) avaluar, amb les dades de que es 
disposa, si és més probable la hipòtesi de la 
naturalització o la de l'autoctonia de 
l'espècie, i 

(iii) indicar algunes característiques de 
l'espècie i d'aquesta població en particular, 
a tenir en compte a l'hora d'establir les 
pautes necessàries per la conservació i 
gestió de la població. 


Material i mètodes 


Mapa de distribució de J. fruticans 

Per la realització del mapa de 
distribució de l'espècie es va explorar la 
Talaia Freda (Artà, Mallorca) en les seves 

vessants S 1 SW fins a les cases de 
s'Alqueria Vella de Dalt i el cim del puig 
d'en Pelat, i la vessant W de sa Tudossa. 
També es va explorar la vessant N del puig 
d'es Porrassar, així com la vessant W de sa 
Tudossa, ja que presenten àrees similars als 
hàbitats on ha aparegut J. fruticans. Les 
troballes de  l'espécie  s'enregistraren 
mitjancant un GPS (Garmin®), traslladant 
les dades sobre una imatge de satèl-lit 
(modificada de Google™ Earth) mitjancant 
el software GPS TrackMaker® v.13.5 per 
Windows®. Es va comptabilitzar el nombre 
aproximat d'individus que apareixen a cada 
taca del mapa ocupada per l'espècie. 


Cataleg de la vegetació de la regió 
Es va fer un llistat dels tàxons presents 


a la regió, sense ser un catàleg 
completament exhaustiu. S’han diferenciat 
els tàxons que apareixen a les zones 
ocupades per J. fruticans, dels tàxons que 
apareixen a la regió. A la vegada, s'han 
diferenciat els tàxons que apareixen a totes 
les zones amb J. fruticans o de forma 
general a la regió, dels que sols apareixen a 
algunes zones o de forma puntual. La 
nomenclatura dels tàxons segueix 
Castroviejo (1984-2009), o Bolós et al. 
(2005) si no és possible utilitzar la primera 
obra. 

Per a la nomenclatura dels endemismes 
baleárics s'ha seguit Alomar et al. (1997), i 
Sáez 1 Rosselló (2001). Per tàxons concrets 
s'ha seguit el criteri taxonómic de 
publicacions específiques més recents. 








Zona Núm. peus* Morfologia floral Observacions 
A 4-6 L Peus indicats per Garcias (1917); ánics en estat 
rupícola (Fig. 2H) 
B 15 - - 
C 2 - Fig. 2G 
D 30 - - 
E 6-8 - Localitzats a la base d'un penyaló; no-rupícoles 
F 30 S Grans formacions de lapiaz (Fig. 2B) 
G 25 S - 
H 30 S - 
I 300 L.S Exemplars de mida major que la resta (sense comptar 
les zones A i C) 
Exemplars de mida major que la resta (sense comptar 
J 5-10 L 1 À 
es zones A i C) 
Total* 450 g Aquest nombre total pot variar en més d'un 50% 


amunt i avall (*). 





Taula 2. Distintes zones de la regió on s'ha detectat la presència de J. fruticans, ordenades de S a Ni 
corresponents a la Fig. 1. La zona A correspon a la localitat indicada per Garcias (1917). *El nombre 
d'exemplars és només una aproximació, donada la gran dificultat per diferenciar els individus (vegi's 
al text). La columna de morfologia floral indica el tipus de flor (L-morph i S-morph) observat a 


cadascuna de les zones. Vegi's el text i la Fig. 3. 


Table 2. Different zones where J. fruticans has been detected in the region, in S to N ordination, and 
corresponding to Fig. 1. The zone A corresponds to the locality stated by Garcias (1917).*The 
number of individuals shown is only an approximation, since the difficulty to distinguish between 
separate individuals (see text). The floral morph (L-morph and S-morph) observed in each zone is 


also represented. See text and Fig. 3. 

Fig. 1. Distribució de Jasminum fruticans a la regió. Les diferents zones on s'ha detectat es marquen 
en vermell i la nomenclatura d'aquestes es correspon amb la Taula 2. Les cases de s’ Alqueria Vella 
de Dalt es marquen en blau. La graella de línies blanques correspon a les quadrícules UTM (31S) de 
0,5 x 0,5 km. Imatge modificada de Google™ Earth (http://earth.google.es). 

Fig. 1. Distribution of Jasminum fruticans at the region. The different zones where it has been 
detected are marked in red colour, and the labeling of the zones corresponds to Table 2. The houses 
of the Alqueria Vella de Dalt are blue coloured. The white lines grid corresponds to the 0.5 x 0.5 km 
UTM (318). Image modified from Google™ Earth (ht1p://earth.google.es). 

Resultats i discussió 


Mapa de distribució de J. fruticans a Artà i 
nombre d'exemplars 

Les exploracions de la regió han donat 
lloc a la distribució de J. fruticans que es 
mostra a la Fig. 1. S'ha localitzat l'espècie 
a 10 nuclis poblacionals o zones (Taula 2), 
algunes molt próximes, peró amb una 
marcada discontinuitat física entre elles pel 
que fa al tipus d'hàbitat, i a la presencia de 
J. fruticans. L'àrea que inclou totes les 
zones on s'ha detectat l'espécie, deixant 
una orla exterior de 20-50 m en funció de la 
preséncia o no d'hàbitats similars al que 
ocupa, suposa aproximadament 25 ha. La 
població es situa a una algada d'entre 300 
(zona A) i 450 m s.n.m. (zona I). 

El recompte d'exemplars de l'espécie a 
les zones on s'ha detectat indica un nombre 

total d'uns 450 individus. Aquest nombre és 
simplement una aproximació donada la 
gran dificultat per diferenciar els exemplars 
que creixen pròxims. La distribució 
d'aquests peus en les distintes zones 
detectades a la regió (Fig. 1) es mostra a la 
Taula 2. Pel que fa a la localitat clàssica 
indicada per Garcias (zona A), encara hi 
sobreviuen uns 4-6 peus adults, enfilats a 
les escletxes i repissers (tal com indicà 
Garcias a alguns plecs de 1952, Taula 1), i 
que mostraren una floració normal al maig- 
juny de 2004 i de 2009 (obs. pers.). Cal 
esmentar que aquests peus no estan 
fàcilment a l'abast de cabres i ovelles, pel 
que presenten un aspecte arbustiu, tot i que 
de petita mida (entre 25 i 70 cm) donada la 
seva precària situació en estat rupícola. No 
s'han pogut observar plàntules o plantes 
joves a les proximitats d'aquests peus. 





Zones pedregoses on creix J. fruticans 


Tàxons freqiients 


Tàxons eventuals 





(Jasminum fruticans L.) 

Smilax aspera L. var. balearica Willk. 
Clematis cirrhosa L. 

Cyclamen balearicum Willk. 
Aetheorhiza bulbosa (L.) Cass. 
(Burnat & Barbey) Rech. f. 

Rubia balearica (Willk.) Porta subsp. balearica 
Geranium purpureum Vill. 

Sedum dasyphyllum L. 

Aristolochia bianorii Pau et Senn. 

Olea europaea L. var. sylvestris Brot. 


subsp. willkommii 


Arum pictum L. subsp. sagittifolium Rosselló & L. Sáez 

Asparagus albus L. 

Asparagus horridus L. 

Asplenium petrarchae (Guérin) D.C. 

Asplenium trichomanes L. subsp. quadrivalens D.E. 
Meyer 

Carex rorulenta Porta 

Ceterach officinarum Willd. 

Crocus cambessedesii J. Gay 

Mercurialis annua L. 

Micromeria filiformis (Aiton) Benth. 

Osyris alba L. 

Pastinaca lucida L. 

Polygala rupestris Pourr. 

Polypodium cambricum L. 

Rubia peregrina L. 

Ruscus aculeatus L. 

Sedum rubens L. 

Sibthorpia africana L. 





Taula 3. Llistat de les espécies presents a les zones on creix J. fruticans. A l'esquerra es llisten els 
tàxons que apareixen pràcticament a totes les zones ocupades pel gessamí (ordenats per freqiiéncia), 
mentre que a la dreta es llisten els tàxons que apareixen només a algunes d'aquestes zones (ordenats 


alfabéticament). 


Table 3. List of the species existing in the zones where J. fruticans grows. Taxa in the left column are 
those appearing in most zones with J. fruticans (ordination by frequency), while taxa in the right 
column appear only in a few of the zones (alphabetical ordination). 

Descripció de l'hàbitat i 
acompanyants 

El paisatge de la regió está dominat pel 
càrritx (Ampelodesmos mauritanica (Poiret) 
T. Durand et Schinz), amb peus dispersos 
de Pistacia lentiscus L., Chamaerops 
humilis L., Hypericum balearicum L., Olea 
europaea L. var. sylvestris Brot., i alguns 
pins (Pinus halepensis Mill.) esporàdics i 
que van caient degut a les ventades. Sembla 
correspondre a comunitats — d'alzinar 
(Cyclamini balearici-Quercetum ilicis O. 
Bolòs) completament degradades i 
parcialment substituïdes per comunitats 
d'ullastrar (Cneoro tricocci-Ceratonietum 
siliquae O. Bolós) que a la vegada 
presenten un aspecte molt pobre degut a la 
reiteració dels processos degradadors en la 
história de la regió. Per aixó, a les zones 
més exposades o amb més pendent, fins i 
tot el càrritx deixa de ser el dominador del 
paisatge i apareixen zones de roca viva, 
moltes vegades dominades per l'aritja 
(Smilax aspera L. var. balearica Willk.), 
seguida d'una variable composició 
d'espècies en la que hi destaquen, per la 
seva constant presència, Clematis cirrhosa 
L., Cyclamen balearicum Willk. i 
Aetheorhiza bulbosa (L.) Cass. subsp. 
willkommii (Burnat & Barbey) Rech. f., 
entre d'altres (Smilaco balearicae- 
Ampelodesmetum mautritanicae Rivas- 
Martínez; Fig. 2A). Vegi’s Bolòs (1996) i 
Llorens et al. (2007) per a la nomenclatura i 
composició de les comunitats, i Alomar i 
Conesa (2004) per a la seva localització a la 
regió. La relació d'espécies observades a 
les zones on creix J. fruticans es mostra a la 
Taula 3, on s'indiquen els tàxons que 
apareixen de forma general a quasi totes les 
zones ocupades per l'espècie, així com un 
llistat d'altres tàxons que han aparegut 
almenys a una de les zones. Per altra banda, 
s'indiquen també les espècies que apareixen 
de forma general i de forma puntual a la 


espècies 


regió (Taula 4), sense voler ser un catàleg 
exhaustiu. 

Dins d'aquesta regió, les plantes de J. 
fruticans creixen únicament a les 
esmentades zones dominades per l'aritja 
(comunitats d'aritja), tot i que a determinats 
punts el gessamí ocupa tan vehementment 
les escletxes entre les roques que sembla 
haver desplaçat (o no haver deixat mai lloc) 
a l'aritja (Fig. 2C, E). Malgrat això, no 
ocupa totes les zones amb aquestes 
característiques existents a la regió, i 
sembla ocupar només les que presenten 
molt poca pendent i roques poc mòbils. 
Així, J. fruticans no apareix a les 
comunitats d'aritja que es troben dins les 
torrenteres ni als comellars amb més 
pendent, localitzant-se especialment a les 
carenes i àrees exposades i de poca pendent. 

El context geològic d'aquestes zones 
correspon a un conjunt  d'estrats, 
principalment mesozoics, encavalcats cap al 
NW. Les parts més elevades del relleu estan 
constituides per roques calcàries i dolomies 
del Lias (Juràssic inferior), mentre que les 
zones més baixes estan formades per 
margues i margocalcàries del Jurassic 
inferior i mitjà i, sobretot, del Cretaci 
inferior. Damunt d’aquests materials s’hi 
disposen estrats horitzontals del Miocè 


inferior, localment afectats per falles 
normals. Degut a la naturalesa 
principalment carbonatada dels relleus 
(calcàries i dolomies del Lias), els 


fenòmens de modelat càrstic són freqüents, 
donant lloc al lapiaz que s'observa a 
algunes zones ocupades pel J. fruticans, 
així com a les coves i avencs que apareixen 
a la regió. 


Distribució de la població a la regió 

La distribució que presenta J. fruticans 
sembla mostrar una població que ha patit 
severs fenòmens de regressió. Segurament 
el foc és un dels principals factors que pot 

Hàbitat general de la regió 


Taxons freqüents 


Taxons eventuals 





Ampelodesmos mauritanica (Poiret) T. Durand et Schinz 


Pistacia lentiscus L. 

Chamaerops humilis L. 

Hypericum balearicum L. 

Thapsia gymnesica Rosselló & Cubas 

Brachypodium retusum (Pers.) Beauv. 

Centranthus calcitrapae (L.) Dufresne 

Lotus tetraphyllus Murray 

Astragalus balearicus Chater 

Teucrium marum L. subsp. occidentale Mus, Mayol & 
Rosselló 

Urginea maritima (L.) Baker 

Asphodelus aestivus Brot. 

Ononis minutissima L. 

Arisarum vulgare Targ.-Tozz. 


Ajuga iva (L.) Schreb. 

Allium antoni-bolosii P. Palau subsp. antoni-bolosii 
Allium triquetrum L. 

Althaea hirsuta L. 

Anagallis arvensis L. 

Argyrolobium zanonii (Turra) P.W. Ball 
Arum italicum Mill. 

Asparagus acutifolius L. 

Calicotome spinosa (L.) Link 

Carlina corymbosa L. subsp. corymbosa 
Crepis triasii (Cambess.) Nyman 
Digitalis minor L. 

Euphorbia dendroides L. 

Ferula communis L. 

Galactites tomentosa Moench 

Galium crespianum Rod. Fem. 
Geranium molle L. 

Hyoseris radiata L. 

Lathyrus sphaericus Retz. 

Lotus ornithopodioides L. 

Parietaria lusitanica L. 

Phagnalon sordidum (L.) Reichenb. 
Phillyrea latifolia L. 

Plantago bellardii All. 

Quercus ilex L. 

Reichardia picroides (L.) Roth subsp. picroides 
Rhamnus alaternus L. 


Rhamnus lycioides L. subsp. oleoides (L.) Jahandiez & 


Maire 
Rosmarinus officinalis L. 
Scandix pecten-veneris L. 
Scutellaria balearica Barceló 
Selaginella denticulata (L.) Spring 
Sesleria insularis Sommier subsp. insularis 
Silene vulgaris (Moench) Garcke 
Silene pseudoatocion Desf. 
Solanum nigrum L. 
Sonchus oleraceus L. 
Sonchus tenerrimus L. 
Tamus communis L. 
Teucrium botrys L. 
Teucrium capitatum L. 
Valantia muralis L. 
Vicia angustifolia L. 
Vicia cf. parviflora Cav. 





Taula 4. Llistat de les espécies que apareixen de forma general a la regió. A l'esquerra es llisten els 
tàxons més freqüents (ordena per freqiiéncia), mentre que a la dreta es llisten els tàxons que apareixen 
només de forma puntual (ordenats alfabéticament), sense ser doncs un catàleg exhaustiu. 
Table 4. List of the species existing in the region. Taxa in the left column are the more widespread 
ones in the region (ordination by frequency), while taxa in the right column appear sporadically 


(alphabetical ordination). 

haver actuat en aquest sentit. Tot i que 
l'espécie rebrota després de ser cremada 
(López González, 2006), els incendis 
reiterats a una regió tenen efectes molt més 
devastadors i problemàtics que la crema de 
les plantes, ja que sol suposar també elevats 
nivells d'erosió. Aquesta reiterada alteració 
de l'hàbitat durant els darrers segles, 
afavorida per les condicions climatiques i 
l'efecte dels herbívors, podria haver dut la 
població a l'estat actual. El fet que sols 
apareguin individus a les escletxes 
d'algunes zones de lapiaz i macada poc 
mòbil indicaria que allà l'alteració que 
sofreix és menor i s'hi han pogut refugiar, 
ja que no sembla ser una espècie típica de 
les comunitats pulvinulars xeroacàntiques, 
càrstiques, com la comunitat d'aritja on 
apareix a Artà. 

A la península Ibèrica, J. fruticans és 
una espècie típica de les orles dels alzinars i 
bosquines i boscos escleròfils (Franco i 
Afonso, 1972; Bolòs i Vigo, 1995; Bolòs et 
al., 2005), tot i que viu també a zones 
rocoses que tinguin certa humitat 
(Thompson i Dommée, 2000; Thompson, 
2001; Mateo, 2002; López González, 
2006). A Arta, els incendis i l'esmentada 
alteració de l'hàbitat segurament varen 
eliminar les comunitats d'aquest tipus que 
pogueren existir, evolucionant cap a les 
comunitats actuals dominades pel càrritx, i 


dificultant així encara més la presència de J. 
fruticans de forma més àmplia. La població 
actual ocupa una àrea entre els cims de la 
Talaia Freda i els —comellars que 
desemboquen a la zona baixa de l'Alqueria 
Vella de Dalt (on es localitzen els camps de 
conreu encara actius), i també ocupa un 
d'aquests comellars (zona A). Aixó podria 
correspondre amb l'antiga distribució de 
comunitats esclerófiles o de l'alzinar a la 
regió, com pot indicar la presència 
d'espècies com Ruscus aculeatus L., Osyris 
alba L. (Taula 3), Phillyrea latifolia L., 
Tamus communis L., o la própia alzina 
(Quercus ilex L.) (Taula 4). 


Estat de conservació de la població 


La primera impressió és la de plantes 
que malviuen degut a una pressió excessiva 
per part dels herbívors, ja que el poc 
material verd que sobresurt per sobre les 
pedres està reiteradament tallat arran del 
marge de la roca. Altres vegades presenta 
estructures llenyoses que ho protegeixen, 
sovint entremesclat amb l'aritja, 1 aprofitant 
la protecció que li suposa (Fig. 2C, E, F, 
3B). 

Les dues espécies conviuen estretament i 
són les més freqüents als hàbitats concrets 
on apareix J. fruticans. El moviment 


Fig. 2. (Pàgina següent). Aspecte general de les zones pedregoses (A) i lapiaz (B) on apareix 
Jasminum fruticans a Arta. C: Plantes de J. fruticans ocupant les escletxes a zones pedregoses, 
pràcticament sense sobresortir del nivell de la roca; només les branques noves. D: Imatge d'uns dels 
peus majors de l'espécie a la regió (zona I). E: Detall de plantes de J. fruticans ocupant les escletxes 
de grans blocs de pedra. Observi's la preséncia d'excrements d'herbívors. F: Detall de plantes de J. 
fruticans sortint d'entre la macada. G: Exemplar de J. fruticans amb creixement etiolat dins blocs de 
roca (zona C). H: Exemplar de J. fruticans en estat rupícola, al lloc indicat per Garcias (zona A). 

Fig. 2. (Nextpage). General view of the stony zones (A) and lapiaz (B) where J. fruticans grows in 
Artà. C: J. fruticans plants inhabiting crevices in rocky places, without overhanging the rock level; 
but very young branches. D: Image of one of the biggest specimens in the region. E: Detail of J. 
fruticans plants inhabiting crevices in big rock blocks. Notice herbivore excrements. F: Detail of J. 
fruticans plants growing through pebbles. G: Plant of J. fruticans with etiolate growth into deep 
crevices (zone C). H: Rupicolous plant of J. fruticans, in the location stated by Garcias (zone A). 

d'algun dels pocs blocs que permeten ser 
aixecats mostra com tota la quantitat de 
branques prové generalment d'un o pocs 
exemplars. Les branques verdes van 
convergint sota la roca fins a formar tiges 
cada cop més gruixudes, completament 
despigmentades (han crescut sempre a les 
fosques sota la pedra). Aquestes branques 
s'endinsen entre les roques i blocs de pedra, 
a vegades més de 40 cm, sense que es 
detecti encara el coll de l'arrel (obs. pers.). 
Aixó indicaria que el nombre d'exemplars 
existent és menor del que es podria esperar 
en un principi a partir de les branques 
visibles. 

Un altre factor important de la regió, 
que segurament fomenta que J. fruticans no 
sobresurti fàcilment de les escletxes, és el 
fort vent que freqüentment hi ha a aquestes 
muntanyes. El caràcter extremadament 
aplicat dels ullastres (Olea europaea var. 
sylvestris) que creixen acompanyant a J. 
fruticans a algunes zones no sembla ser 
conseqüència exclusivament de l'herbi- 
voria, sinó també fruit de l'efecte del vent. 
El mateix efecte s'aprecia a la regió a 
l'aritja, que presenta un aspecte més dens, 
recargolat i defoliat a les zones més 
exposades, observant-se exemplars amb 
més fulles, branques més fines i hàbit 
menys compacte als llocs pedregosos més 
arredossats. Si més no, els exemplars de J. 
fruticans que creixen a aquestes zones 
arredossades segueixen sense sobresortir de 
les escletxes indicant que, sobre aquesta 
espècie, l'herbivoria deu tenir un efecte 
molt més important que sobre l'aritja. A 
més, coincidint amb el control poblacional 
de la cabra orada que s'està duent a terme a 
la península de Llevant des de fa uns anys, 
els exemplars de J. fruticans semblen tenir 
en general dimensions majors, havent-hi 
branques tendres cada cop més llargues 
sobresortint de les escletxes (Fig. 2C). Això 


indicaria, per una banda, que l'herbivoria és 
un important factor que limitava el 
creixement de l'espècie, mentre que per 
altra banda es posa de manifest l'excessiva 
pressió d'herbívors que hi ha a la península 
de Llevant i la necessitat d'un control 
efectiu de la cabra orada. 

A punts concrets de vàries zones que 
presenten grans blocs de pedra (zones C, F i 
I) apareixen alguns exemplars de major 
alçada, localitzats dins escletxes molt 
profundes (Fig. 2B) o dins forats o petites 
cavitats (Fig. 2G). Aquestes plantes estan 
molt més protegides del vent i dels 
herbívors, tot i que presenten un creixement 
prou etiolat i un pobre esbrancament. Així, 
aquests són les plantes més similars als 
exemplars rupícoles indicats per Garcias 
(Fig. 2H). Per altra banda, a la zona J i al S 
i E de la zona I s'hi troben alguns 
exemplars de dimensions majors que la 
resta, sense presentar especials mesures de 
protecció (Fig. 2D). 


És un tàxon naturalitzat2 

Pel que fa al seu ús com ornamental, J. 
fruticans no és una espècie especialment 
utilitzada en jardineria (López González, 
2006), com sí ho són altres espécies del 
genere (Green, 1997; Sanz et al., 2004). De 
fet, no la citen com a tal els autors que han 
indicat espècies de Jasminum utilitzades en 
conreu i naturalitzades a les Illes Balears 
(Barceló, 1879-81; Pla et al., 1992; Bolos i 
Vigo, 1995; Bolos et al., 2005); perd sí ho 
fa Pignatti (1982) al N d'Itàlia, i Coste 
(1983) al W i centre de Franca. 

És una espècie que típicament produeix 


clons a partir d'estolons subterranis 
(Guitián et al., 1998; Thompson i Dommée, 
2000; | Thompson, 2005) Aquesta 


reproducció asexual, tot i que no s’ha pogut 
constatar encara com de freqüent és a la 
població, implica que, si provenís de la 

naturalització d'un o escassos exemplars 
ajardinats, podria haver-se mantingut sense 
reproducció sexual. Per altra banda, pero, 
aquesta reproducció asexual dificilment pot 
explicar la distribució de l'espécie a la regió 
(Fig. 1) a partir d'una naturalització 
puntual, ja que els estolons de J. fruticans, 
lluny de ser dispersats, tendeixen a 
mantenir ocupats els espais favorables 
generació a generació. Precisament aixó 
podria explicar que, des de fa almenys 94 
anys (Taula 1), existissin els peus rupícoles 
a la localitat indicada per Garcias. Tot i que 
l'autor no indicà explícitament que els peus 
fossin rupícoles (Garcias, 1917), sí que ho 
va fer a dos plecs del seu herbari personal, 
de 1952 (Taula 1). Cal esmentar que 
Bonafé (1979: 308) mostra una fotografia 
de J. fruticans quan indica la cita de 
Garcias, observantse un gran exemplar 
aparentment no-rupícola. No es pot afirmar 
que correspongui realment a una planta de 
dita localitat, ja que Bonafé no diu que ho 
hagi visitat personalment, i Garcias no 
indica que hi hagi peus no-rupícoles (1917; 
Taula 1). Sigui com sigui, la reproducció 
asexual podria suposar que el nombre 
efectiu d'exemplars genéticament diferents 
fos prou baix dins les distintes zones. 


Comparació amb el cas de Cotoneaster gr. 
tomentosus 

El cas de la població de J. 
fruticans d'Artà seria prou similar al de C. 
gr. tomentosus. Fora de Mallorca, dita 
rosàcia arbustiva també creix a zones de 
muntanya no-rupícoles (Browicz, 1968; 
Blanca, 1998; Bolós et al., 2005; Andrés et 
al., 2006; Mayoral i Gómez-Serrano, 2007); 
peró segurament a la Serra de Tramuntana 
es veu abocada a viure enfilada als penyals 
per fugir de la forta pressió dels herbívors. 
Com en el cas de J. fruticans, aquest hàbit i 
habitat poc corrents segurament han 


afavorit que l'espécie passés desapercebuda 
durant tants anys. Com el génere Jasminum, 
el génere Cotoneaster també presenta un 
particular sistema de reproducció, en el que 
lapomixi sembla ser freqüent i fins i tot 
obligada per les espécies poliploides (Fryer 
1 Hylmó, 1995). Aixó implica que moltes 
vegades les seves poblacions poden ser 
línies clonals (Nybom i Bartish, 2007). A 
més, C. tomentosus també és una espécie 
autóctona de la Mediterrània occidental 
amb diverses poblacions a la zona est 
peninsular (Blanca, 1998; Bolòs et al., 
2005); a la vegada que és freqüentment 
utilitzada en jardineria i a vegades 
naturalitzada (Fryer i Hylmó, 1995; Blanca, 
1998). A diferència, però, la troballa de C. 
gr. tomentosus a Mallorca no ha estat 
considerada com una espécie naturalitzada, 
probablement degut a les majestuoses 
localitats on s'ha trobat: Puig Major i Serra 
dels Teixos, estendards de la raresa 
florística i l'endemicitat a les Illes Balears. 

Tot i això, origen de moltes 
naturalitzacions pot trobar-se en la dispersió 
de llavors a llarga distància des de zones 
antropitzades. Aquest podria ser un fet 
altament probable a espècies de dispersió 
majorment ornitòcora com C. tomentosus 
(Browicz, 1968; Fryer i Hylmö, 1995) i J. 
fruticans, (Puech, 1986). Un tercer cas amb 
aquestes característiques (Villar, 1986), que 
ha creat gran controvèrsia al llarg dels anys, 
és l'autoctonia dels llorers (Laurus nobilis 
L.) que apareixen als barrancs i torrents més 
amagats de les Illes Balears. Com J. 
fruticans (o Nerium oleander), els boscos 
de llorers daten del Terciari (Mai, 1989; 
Thompson, 2005). Així, com J. fruticans a 
Artà, els llorers dels grans torrents podrien 
ser relictes de l'antiga vegetació tropical 
que hi va haver a Mallorca en temps passats 
(Chodat, 1924; Bonafé, 1978; Rodríguez- 
Sánchez i Arroyo, 2008) o podrien 

provenir una dispersió a llarga distància, 
promoguda per les aus que van a dormir a 
aquests indrets (com tudons i mèl-leres, 
Hampe, 2003), i a partir dels llorers 
sembrats (Bolòs i Vigo, 1984, Jalas i 
Suominen, 1991; Vericad et al., 2003). 

Si la presència de J. fruticans a la regió 
es veu limitada actualment per la 
incapacitat de créixer fora de les 
esmentades zones on s’ha trobat, l'aparició 
de noves plantes a partir de germinació de 
llavors es veuria limitada a les llavors que, 
dispersades per aus o degut a la caiguda 
dels fruits dins les própies escletxes on es 
troba la planta mare, arribarien a zones 
idónies per germinar. Segons s'extreu del 
treball de Puech (1986), les llavors de J. 
fruticans poden germinar sense escarificar. 
Per altra banda, les llavors dispersades per 
aus haurien d'arribar a dits hàbitats 
propicis, el que (juntament amb 
l'herbivoria) podria fer que una gran part de 
les llavors dispersades no arribés mai a 
donar lloc a plantes adultes. A més, el fet 
que les plantes presentin el coll de l'arrel a 
prou fondària sota les roques (juntament 
amb una alta taxa de reproducció clonal) 
podria explicar l'abséncia de plàntules o 
plantes joves a la zona, ja que les que 
germinessin passarien el primer període de 
la seva vida intentant sortir a la llum. Sigui 
com sigui, el fet que les plàntules 
germinessin dins les escletxes impediria de 
gran manera la diferenciació d'aquestes 
plantes originades a partir de reproducció 
sexual de les plantes produides per 
reproducció asexual (clons), probablement 
molt freqüents a la regió. 


Naturalització vs. el sistema de reproducció 
sexual de J. fruticans 

Referent a la producció de llavors, s'ha 
de tenir en compte que J. fruticans és 
autoincompatible i que presenta distilia 
(Herrera, 1984; Thompson i Domée, 1993, 


2000; Guitián et al., 1998). Així, té dues 
morfologies florals (una per planta) 
caracteritzades per tenir estils de diferent 
mida: unes amb l'estil curt i les anteres 
situades aprop de l'obertura del tub de la 
corol-la (S-morph), i les altres mostrant un 
estil llarg (estigma exert o quasi) 1 anteres 
situades ben dins el tub de la corolla (L- 
morph). Aquest dimorfisme pot tenir 
importància de cara a la pollinització a la 
població d’ Arta, ja que implica la necessitat 
de pol-linitzadors amb distintes 
característiques. Malgrat això, s'ha observat 
que J. fruticans mostra pollinització 
generalista, essent pol-linitzat per gran 
diversitat d'insectes, la composició dels 
quals varia de forma important entre les 
distintes poblacions avaluades (Guitián et 
al., 1998; Thompson, 2001). El més 
important, peró, és que aquestes dues 
morfologies florals presenten un sistema 
d'incompatibilitat pol-línic que impedeix la 
fecundació entre plantes amb el mateix 
tipus floral (Guitián et al., 1998; Thompson 
i Dommée, 2000). 

L'existència d'autoincompatibilitat, 
afegit a la incompatibilitat pol-línica deguda 
a la distilia, implica que no hi pot haver 
reproducció sexual entre els clons d'una 
mateixa planta. A la vegada, l'existència de 
molts nuclis clonals dins una mateixa zona 
fa necessària la coincidència de què uns 
clons siguin S-morph i altres L-morph per 
assegurar la reproducció sexual a aquella 
zona. De no ser així, la reproducció sexual a 
dita zona es veuria limitada a la capacitat de 
dispersar o rebre pol-len d'una altra zona, i 
que a més fos del tipus compatible. No seria 
rar, doncs, que si les plantes provenen 
realment d'alguns exemplars naturalitzats a 
la regió des de fa uns segles, no existís 
reproducció sexual a la població a menys 
que els exemplars naturalitzats fossin varis i 
presentessin diferent morfologia floral 
respecte a la distilia. 

Fig. 3. Detall de les dues morfologies florals de Jasminum fruticans observades a la població d'Artà a 
la zona I, indicant la capacitat de la població per produir llavors. A: Flor L-morph, amb estams situats 
a l'interior del tub de la corol-la i l'estigma exert. B: Flor S-morph, amb els estams en part exerts i 
l'estil més curt que aquests, amb l'estigma inclòs en el tub de la corol-la. 

Fig. 3. Detail of the two floral morphologies of Jasminum fruticans, observed in the population of 
Artà in the zone I, showing the ability of the population to produce seeds. A: L-morph flower, with 
stamens completely enclosed in the corolla tube and with protruded stigma. B: S-morph flower, with 
stamens partially protruded and a shorter style, with stigma enclosed in the corolla tube. 


Recolzant de nou la hipòtesi de 
l'autoctonia, la població de J. fruticans 
d'Artà presenta les dues morfologies florals 
(Fig. 3A, B) i s'han pogut detectar alguns 
fruits (obs. pers.). Malgrat això, la 
producció de fruits al 2004 va ser 
extremadament baixa; potser deguda a la 
petita mida de les plantes i les condicions 
poc óptimes en que viuen, afegit a un elevat 
nivell de reproducció clonal (i per tant 
incompatibilitat entre moltes plantes). Per 
altra banda, l'hàbitat rupícola dels peus 
trobats per (Garcias (zona A) seria 
l'excepció respecte a la resta de les plantes 
detectades i podrien ser fruit d'una 
dispersió per aus, el que indicaria que, 
almenys en el passat, existia reproducció 
sexual i dispersió de llavors a la regió. 

Pel que fa a la distribució de les 
morfologies florals entre els distints nuclis 
poblacionals (Taula 2), a la zona J i la part 
NE de la zona I s'han vist només individus 
L-morph; mentre que a la resta de la zona I, 


ia les zones F, G i H s'han trobat només 
plantes S-morph. A Paltre extrem de la 
població, els exemplars de la localitat 
clàssica (zona A) també són L-morph. Així, 
la majoria dels exemplars semblen 
presentar S-morph, trobant-se  l'altre 
morfologia floral als dos extrems de l'area 
de distribució (Fig. 1). Aquest fet podria 
comprometre la producció de llavors de les 
plantes de les zones centrals (zones B, C, D, 
E i F), depenent de la distància que puguin 
recórrer els pol-linitzadors efectius de 
l'espécie a la regió. A la vegada, indicaria 
que la zona on més fàcilment es produirien 
llavors seria la zona I, on coincideixen les 
dues morfologies florals; zona que 
precisament és la de majors dimensions 
(major nombre d’exemplars junts sense 
discontinuitats importants), i la que 
presenta els exemplars més grans. Tot i 
això, a totes les zones molts dels exemplars 
no floreixen degut a les petites dimensions 
que tenen, pel que és dificil confirmar 


162 Boll. Soc. Hist. Nat. Balears, 51 (2008) 


aquestes observacions preliminars referents 
a la distribució de les diferents morfologies 
florals. Si es manté la tendéncia de 
recuperació dels exemplars degut a la 
reducció poblacional d'herbívors, futures 
exploracions en donaran més informació. 

Un altre factor important a avaluar és si 
realment les zones B, C, D i E presenten 
una floració més tardana que les altres 
zones (obs. pers.). De ser així, aquest fet 
podria comprometre també la producció de 
llavors de la zona A (que floreix a la vegada 
que les zones F, G, H, I i J) si no hi ha flux 
de pollen entre els dos extrems de la 
població. A la vegada, si a les zones B, C, 
D i E hi ha sols una morfologia floral, el fet 
de florir més tard limitaria notablement la 
seva producció de llavors. Aquest fet ja ha 
estat observat a altres poblacions de J. 
fruticans (Thompson i Dommée, 1993). 

Saber quines proporcions de les 
distintes morfologies florals hi ha, com es 
distribueixen en la població, quina 
proporció d'individus és clonal, quina 
quantitat de fruits produeixen les plantes a 
cada zona, i si hi ha distints períodes de 
floració per les diferents zones de la 
població, són qüestions pendents d'avaluar 
per poder-les gestionar correctament. 


Conservació de la població de J. 
fruticans 


La muntanya artanenca presenta un 
elevat grau d'alteració, principalment degut 
als reiterats incendis durant els dos darrers 
segles i a l'excessiva pressió dels herbívors 
(especialment cabres, peró també ovelles), 
ambdós factors en gran part responsables de 
la gran colonització de la muntanya de 
Llevant pel càrritx (Gil et al., 2002; Llorens 
et al., 2007). Com a resultat, actualment es 
pot observar a un paisatge en el que resulta 
complicat detectar o concretar l'àrea que 


podrien ocupar moltes de les comunitats 
vegetals que s'hi podrien trobar. Algunes 
d'aquestes comunitats existeixen únicament 
en forma de petites i fragmentades taques 
sobre el mapa de vegetació de Llevant 
(Alomar i Conesa, 2004), o sols n'apa- 
reixen algunes espècies representatives. 
Tenint en compte les espècies rares o 
amenaçades que viuen en aquests hàbitats, 
com J. fruticans, la fragmentació fa 
l'espècie molt més vulnerable, ja que si la 
planta desapareix d'una de les zones que 
ocupa, aquesta difícilment pot ser 
recolonitzada a partir de les plantes 
pròximes (Young et al., 1996; Henle et al., 
2004; Ouborg et al., 2006; Lawson et al., 
2008). Això es magnifica si l'espécie 
presenta poca capacitat de fructificar i 
dispersar llavor. 

A part de J. fruticans, diversos són els 
casos d’espécies endèmiques o rares que 
han anat apareixent de forma inesperada a 
la regió, malgrat sigui de forma molt 
puntual, com el boix (Buxus balearica 
Lam.), que presenta només dues micro- 
poblacions situades a regions molt 
pròximes a la que ocupa J. fruticans 
(Bibiloni et al., 1996, Gil et al., 1996). 
Aquesta espècie va ocupar extensions molt 
majors a les Illes Balears, i segurament 
també a Artà, estant documentada la seva 
important regressió deguda als incendis i la 
modificació antròpica del medi. Un altre 
factor responsable d'aixó pogué ser la 
important disminució del règim 
pluviomètric durant el Neolític (vegi’s Gil 
et al., 2002 per les referències). Aquesta 
podria ser també la història de J. fruticans. 

S'ha de tenir en compte que un dels 
factors més importants per la conservació 
de les poblacions aillades és conservar el 
maxim nombre  d'individus naturals 
possible, per tal de mantenir el máxim de la 
diversitat genética existent a la població 
(Thompson, 1999; Henle et al, 2004; 

Ouborg et al., 2006; Eckert et al., 2008; 
Lawson et al, 2008). Per això, els 
exemplars de zones diferents, o prou 
allunyats els uns dels altres dins una 
mateixa zona, o els que presenten la 
morfologia floral més rara dins cada zona, 
són els que major importància tindrien de 
cara a conservar el màxim de diversitat 
genética de la població. De la mateixa 
manera, qualsevol zona que presenti 
discontinuitat en la distribució de l'espécie, 
per molt petita o molts pocs exemplars que 
presenti, esdevé molt important dins el 
conjunt de la població. 

Un altre aspecte a avaluar és si els 
canvis dràstics en la regió, com poden ser la 
rápida eliminació dels herbívors o la 
reforestació (especialment amb pins), 
podria dur a la incapacitat de J. fruticans 
per respondre favorablement a aquestes 
actuacions. La superpoblació d'herbívors és 
òbviament un greu problema per la 
recuperació de la muntanya de Llevant, 
peró no s'ha d'oblidar que el seu efecte 
directe sobre la vegetació és únicament un 
dels problemes. Un excessiu període amb 
superpoblació d'herbívors, a part de no 
deixar créixer correctament les plantes 
adultes 1 d'impedir l'aparició de plantes 
joves de moltes espécies, ha fomentat la 
colonització de la regió pel càrritx. Així, en 
un primer moment després de l'eliminació 
total dels herbívors, és possible que el 
carritx i altres espècies perennes de 
creixement ràpid es converteixin en una 
amenaga per J. fruticans. Un clar exemple 
d'aquesta situació es va poder comprovar al 
coll de Massanella amb el tancat dissenyat 
per protegir Euphorbia  fontqueriana 
Greuter de l'amenaça de les cabres (Mus, 
1993). 

L'estudi de variabilitat genética de la 
població que s'està duent a terme podrá 
donar molta més llum a aquestes hipotesis; 


indicant el nivell de diversitat genética 
existent a cada zona, entre les diferents 
zones, i podent-se avaluar amb gran 
fiabilitat si aquesta és una  població 
provinent d'alguns exemplars naturalitzats 
varis segles enrere, o si es tracta realment 
d'una població relicta, d'una espècie 
autóctona, que ha passat desapercebuda o 
quasi (Garcias, 1917) durant segles. 

